ΕΡΩΤΑΣ ΤΗΣ ΔΙΠΛΑΝΗΣ ΠΟΡΤΑΣ
Να σου πω.
Ακίνητος.
Μιλάω!
Αυτό που είπες πριν.
Τι εννοούσες;
Σοκ-ριου.
Χιον-τζουν;
Τι θες εσύ εδώ;
Ήρθα αεροπορικώς για να σε δω.
Μου έλειψες.
Τι κάνεις;
Δεν βλέπεις ότι μιλάμε;
Σε ξέρω εσένα.
Είσαι ο Τσόι Σουνγκ-χιο, έτσι; Ο παιδικός φίλος της Σοκ-ριου.
Νομίζω με ξέρεις κι εσύ.
Χαίρω πολύ. Σονγκ Χιον-τζουν.
Δεν μπορώ να πω το ίδιο.
Ούτε και είμαστε για χειραψίες.
Ώστε έτσι;
Γιατί ήρθες εδώ;
Και γιατί τώρα;
Γιατί, τι συνέβαινε;
Δεν χρειάζεται να σου απαντήσω.
Πάμε, Σοκ-ριου.
-Στάσου. -Έχω κάτι να πω.
Πολλά, μάλιστα.
Τι νομίζεις ότι κάνεις;
-Κύριε. Κυρία. -Τι διάβολο κάνεις;
Πώς τολμάς να έρχεσαι εδώ;
Άσε με.
Άσε με!
Μι-σουκ, μη μ' εμποδίσεις.
Ακόμη κι αν πεθάνω, θα το τσακίσω το κάθαρμα!
Δεν σ' εμποδίζω.
Μα δεν μπορείς να το κάνεις εδώ.
Φτάνει μία διατάραξη ησυχίας.
Παλιοκάθαρμα…
Απ' το γραφείο γυρνάς, Σουνγκ-χιο;
Ναι.
Θα είσαι κουρασμένος. Πήγαινε.
Σοκ-ριου, έλα σπίτι.
Κι εσύ, Χιον-τζουν.
Μαμά! Γιατί τον καλείς στο σπίτι;
Το θέμα είναι μεταξύ μας.
Θα το λύσω εγώ.
Είναι οικογενειακό θέμα. Έχουν πρωτόκολλο οι σχέσεις.
Χωρίσατε χωρίς τη συναίνεσή μας!
Παιχνίδι είναι ο γάμος;
Φτάνουν τα λόγια. Ελάτε.
Θες άλλο φαγητό;
Ναι, ευχαριστώ.
Πώς κι είναι τόσο ήρεμη και γενναιόδωρη;
Κάτι μέσα της δεν αφήνει κόσμο να πεινάσει.
Μήπως θέλει εξορκισμό;
Κι ο γαμπρός μου πάντα τόσο ξεδιάντροπος ήταν;
Τι γαμπρός; Μην τον λες έτσι!
Τότε νόμιζα ότι απλώς προσπαθούσε να είναι φιλικός.
Πριν δυο χρόνια,
ήρθε για διακοπές γιατί η Σοκ-ριου είχε δουλειά.
Μου έδινε γερό χαρτζιλίκι!
Κλείσ' το στόμα σου.
Θες άλλη σούπα;
Ναι, να 'στε καλά.
Έλεος!
Δεν ξέρει να λέει όχι!
Τον αλητάκο!
Έλεος!
Μπαμπά, πού πας;
Στην ταράτσα.
Δεν αντέχω να είμαι στον ίδιο χώρο με τον μπάσταρδο!
Δώσ' του τα όλα!
Φάε μέχρι να σκάσεις!
-Τρώγε. -Ευχαριστώ.
Το κεφάλι μου.
Γιατί δεν μπαίνεις μέσα; Για τη Σοκ-ριου δεν ήρθες;
Άσ' το. Είναι ένας ανεπιθύμητος επισκέπτης μέσα.
Ανεπιθύμητος επισκέπτης; Ποιος;
Ο πρώην της Σοκ-ριου.
Τι;
Στα ναρκωτικά το 'ριξε το κάθαρμα;
Πώς τολμάει να εμφανίζεται μπροστά της;
Πέθανε.
Μην κάνεις τίποτα.
Γιατί; Σκότωμα θέλει ο κόπανος.
Εμένα μου λες;
Χόρτασες;
Ναι, ήταν πεντανόστιμα. Ευχαριστώ.
Ωραία.
Νιώθω πως έκανα το καθήκον μου, οπότε τώρα θα πω τι σκέφτομαι.
Μαμά, γιατί μιλάς σαν να παίζεις σε ιστορικό δράμα;
Μαθαίνω
ότι η Σοκ-ριου σε απάτησε. Είναι αλήθεια;
Ορίστε;
Όχι βέβαια…
Ή το έκανες;
Τότε,
την απάτησες εσύ;
Όχι.
Μα έφταιγα εγώ.
Αναλαμβάνω την ευθύνη για τη διάλυση του αρραβώνα μας.
Βρε αλήτη!
Μη, μπαμπά.
Χιον-τζουν, αρκετά.
Δεν είναι έτσι, μαμά.
Ένιωθα ότι η κόρη μου δεν θα το έκανε αυτό.
Παρόλα αυτά, ήθελα να σιγουρευτώ.
Αν ήταν αλήθεια, ήθελα να ζητήσω συγγνώμη.
Αφού δεν είναι έτσι…
Κάθαρμα.
Τώρα θα τις φας!
-Κάτσε, αγάπη μου. -Μαμά!
-Μι-σουκ! -Μαμά! Είπα ότι δεν έφταιγε αυτός.
Όχι μ' αυτό! Θα τον σκοτώσεις!
Θα τον σκοτώσω και θα πάω φυλακή!
Ρε κάθαρμα!
Πώς τόλμησες να την πληγώσεις;
Πώς τόλμησες;
-Σου είπα δεν έρχομαι φυλακή μαζί σου! -Σε παρακαλώ!
Χιον-τζουν, πάμε.
Το 'χω ξαναδεί αυτό.
Τελείως ντεζαβού!
-Σήκω! -Χτυπήστε να ξεδώσετε.
Γι' αυτό ήρθα.
-Θα πεθάνεις! -Ωραία.
Λες να μην το κάνω;
Μαμά! Έλεος!
-Σταμάτα! -Όχι πολύ!
Πολύ δυνατή είναι!
Πάμε, είπα!
Έλα.
Κυρία, συγγνώμη.
Βρε αλήτη! Δεν θα βγει σώος από δω μέσα!
Θα ξανάρθω, κύριε.
Μην τολμήσεις, ρε κάθαρμα!
Αν σε ξαναδώ εδώ,
θα σου πάρω το κεφάλι, καθίκι!
Έχω γυμνασμένο γιο, αλήτη!
Μια φλογερή αίσθηση δικαιοσύνης βγαίνει από μέσα μου.
Δεν σβήνει με την μπίρα.
Θες άλλη μία;
Πάμε να κάνουμε σκηνή. Πληρώνω εγώ.
Ούτε την μπίρα δεν θα πληρώσεις.
Εσύ ήθελες να τον σκοτώσεις.
Έτσι το είπα.
-Από πού κι ως πού; -Τι;
Τι εννοείς;
Είσαι ο γιος της φίλης της μαμάς της Σοκ-ριου.
Είστε κολλητοί από παιδιά.
Ακριβώς.
-Είμαστε μόνο φίλοι. -Άκου.
Η φιλία είναι απίστευτο πράγμα.
Ένας ορισμός του φίλου είναι "Εκείνος που κουβαλάει τις στενοχώριες μου".
Δεν είναι τέλειο;
Κι αν εμπλακώ και της βγουν κι άλλες στενοχώριες;
Δεν ξέρω καν πώς νιώθει.
Δεν παλεύεσαι! Πόσο θα το συνεχίσεις αυτό;
Αν σκεφτώ πόσα χρόνια έχεις χάσει,
θα 'χες σκάψεις μέχρι τον πυρήνα της Γης.
Μο-ουμ, μήπως…
Ακριβώς. Άνοιξα τη χρονοκάψουλα.
Μόνο το γράμμα έπρεπε να θάψεις.
Αν κρύβεις και τα συναισθήματά σου,
πώς να τα ξέρει κάποιος;
Κοίτα.
Μόνο εσύ υποφέρεις.
Δεν της το είπες, έτσι;
Παλάβωσες;
Σουνγκ-χιο, πρέπει να σωθείς απ' την ανεκπλήρωτη αγάπη.
Δεν μπορώ να σε σώσω εγώ.
Όμως…
θα σε στηρίξω.
Έφυγα.
Έπρεπε να τον δουλέψω λίγο περισσότερο.
ΕΠΕΙΣΟΔΙΟ 7 ΣΥΓΧΡΟΝΙΣΜΟΣ ΣΤΟΝ ΕΡΩΤΑ
Γιατί ήρθες;
Για να φας της χρονιάς σου απ' τους γονείς μου;
Όχι. Ήρθα για να ζήσω.
Ήρθα επειδή ήθελα να ανασάνω, να φάω, να κοιμηθώ ξανά.
Χωρίς εσένα,
δεν μπορώ να κάνω βασικά πράγματα, να ζήσω.
Δεν είναι εξαιτίας μου.
Ούτε επειδή ήμασταν κάτι ξεχωριστό.
Το ίδιο θα ήταν με οποιαδήποτε.
Τα είχαμε χρόνια.
-Προφανώς νιώθεις έτσι. -Μην το λες.
Όσο κι αν με μισείς,
μη μιλάς σαν να μην είχαμε τίποτα.
Σοκ-ριου,
ήρθα να σε ξανακερδίσω.
Σ' αγαπώ ακόμη.
Χιον-τζουν, τελείωσε μεταξύ μας.
Δεν νιώθεις αγάπη.
Συνήθεια είναι.
Κακιά, που δεν την έκοψες ακόμη.
Μην ξανάρθεις εδώ. Σε παρακαλώ.
Θα κοιμηθώ εδώ. Φέρε ρούχα.
Τι;
Θεέ μου.
-Το έσκασες; -Μάλλον.
Θα ήταν ενδιαφέρον που είδες τον Χιον-τζουν στο σπίτι σου.
Πώς το ήξερες;
Απ' τον Σουνγκ-χιο.
-Πού ήταν; -Έξω απ' το σπίτι σου.
Πήγαινε πέρα δώθε, σαν σκύλος
που θέλει πιπί!
Μο-ουμ! Έλα δω!
Γιατί τώρα; Σε λίγο!
Έχω εκείνον τον καρπιαίο σωλήνα!
-Δεν μπορώ ν' ανοίξω τη μαρμελάδα! -Έλεος.
Περίμενε! Μισό λεπτό να βοηθήσω τη μαμά μου.
-Έρχομαι. -Με την ησυχία σου.
Μαμά, αν τρως τέτοια βραδιάτικα, θ' ανεβάσεις ζάχαρο!
Κοιμάσαι;
Όχι.
Καλά.
Νυστάζεις;
Όχι. Πες αυτό που θες.
Πώς νιώθεις που τον ξαναείδες;
Και πολύ άργησες.
Βασικά,
μόλις θυμήθηκα τι λέγαμε τις προάλλες.
Μη φάτε μέχρι να γυρίσω.
Μην αγγίξετε τίποτα.
Για πες.
Τον αγαπάς ακόμη;
-Τον πρώην σου; -Και ναι και όχι.
Τι θα πει αυτό;
Μου άρεσε ο χρόνος που περνούσαμε μαζί.
Όλα όσα μου έδινε.
Ακόμη μ' αρέσει αυτό.
Μα κάποιες σχέσεις
είναι καλύτερα να τελειώνουν.
Κάνω το παν για να τον ξεχάσω.
Πρέπει να κάνει το ίδιο.
Έχει αλλάξει κάτι στα αισθήματά σου από τότε;
Όχι. Είμαι πολύ πιο ήρεμη απ' ό,τι περίμενα.
Ακόμη κι όταν έπαιρνα το αεροπλάνο για την Κορέα,
μόνο στη σκέψη ότι θα τον ξανάβλεπα
η καρδιά μου πήγαινε να σπάσει.
Μάλιστα.
Τότε, δεν υπάρχει λόγος να μπω στη μέση, έτσι;
Τι;
Εννοώ
ότι αν ήθελες, θα τον έδερνα.
Θα περίμενα πίσω σου.
Αρκεί να μην τον σκότωνα.
Δεν είναι παράνομο να βοηθάς σε επίθεση;
Κοίτα, ένας αληθινός ήρωας
θυσιάζει τη δουλειά των ονείρων του για τη φιλία.
Ξέχνα το! Ασχολήσου με τη δουλειά σου εσύ.
Η επιθυμία σας, διαταγή μου.
Για να διασφαλίσω την ασφάλεια των πολιτών μας αύριο,
πρέπει να κοιμηθώ.
Καληνύχτα.
Μην πολεμάς για την παγκόσμια ειρήνη στον ύπνο σου. Ξεκουράσου.
Καλά, θα προσπαθήσω.
Θεέ μου.
Ανακουφίστηκα, πάντως.
Φαίνεται πως έχουν αμβλυνθεί τα συναισθήματά σου.
Για τον πρώην.
ΠΕ ΣΟΚ-ΡΙΟΥ
ΤΣΟΪΣΟΥΝΓΚ
Αγάπη μου;
Αγάπη μου, ώρα για πρωινό.
Θες να σε σκοτώσω πρωινιάτικα;
Περιμένεις να ετοιμάσω;
Όχι, έλα να φας.
Γιατί έφτιαξες τοκμπόκι;
Το πικάντικο φαγητό γιατρεύει το στρες.
Έχεις το προνόμιο να είσαι η γυναίκα ενός εστιάτορα τοκμπόκι.
Ναι, καλύτερα πονεμένο στομάχι παρά καρδιά.
Αλήθεια, γύρισε η Σοκ-ριου;
Στο δωμάτιό της θα 'ναι.
Για πες.
Πιστεύεις πως προσπαθούσε να τον προστατεύσει και τον πήρε από δω;
Τι λες;
Επειδή θα έβγαινε νοκάουτ,
τον απέσυρε απ' το ρινγκ πριν του ρίξεις την μπουνιά.
Βασικά,
ήσουν σωστός Τάισον ή Πακιάο!
Του έδωσες να καταλάβει!
Φοβερή.
Ένιωσα καλύτερα που τον βάρεσες τον αλήτη.
Ίσως δεν έπρεπε να το κάνω όμως.
-Τι; -Ξέρεις.
Λες να ήρθε για να φάει ξύλο;
-Θα έχει ακόμη αισθήματα για εκείνη. -Τι θες να πεις;
Ξέρω πως είναι αργά, αλλά αν θέλουν,
δεν θα πείραζε να ξανασμίξουν.
Η ζωή της θα ξαναγίνει φυσιολογική πίσω στις ΗΠΑ.
Το βρίσκεις λογικό αυτό;
Γιατί όχι;
Τα αισθήματα δεν είναι πάντα λογικά ή σταθερά.
Όχι!
Μα τι… Σε καμία περίπτωση!
Εκείνος ο αλήτης την πλήγωσε. Τον μισώ. Και δεν θέλω να πάει στις ΗΠΑ!
Βασικά… Ούτε εγώ το θέλω…
Σου βάζω λίγο ψαρόζουμο.
Θα σε αναζωογονήσει.
ΤΕΧΝΙΤΗΣ ΚΟΡΕΑΤΙΚΗΣ ΚΟΥΖΙΝΑΣ ΠΡΑΚΤΙΚΕΣ ΔΕΞΙΟΤΗΤΕΣ
ΤΖΙΤΖΙΜ ΝΟΥΡΟΥΜΤΖΟΚ
Ούτε που το δοκίμασε ο Τσοϊσούνγκ.
Σοκ-ριου!
-Να χτυπάς, σε παρακαλώ. -Πού πας;
Έχω κανονίσει.
Έτσι θα βγεις έξω;
Ναι. Γιατί;
Άλλαξε. Βάλε κάτι άλλο.
Γιατί; Δεν θέλω.
Με κάνεις ρεζίλι στη γειτονιά!
Όλο με ξεφτισμένα μπλουζάκια και σαγιονάρες!
Κάνεις μπαμ ότι είσαι άνεργη.
-Επειδή είμαι. -Κακομαθημένο!
Θες να βάλω φόρεμα;
Ωραίο. Ένα φόρεμα.
Ποια θα το φορούσε αυτό για να βγει στη γειτονιά;
Εσύ! Δες κάτι σακούλες κάτω απ' τα μάτια. Και γιατί είναι άχρωμα τα χείλη σου;
-Έπλυνες το πρόσωπό σου; -Σοβαρά τώρα;
Κοίτα με.
Δείχνεις τόσο άτονη.
Γερνάς;
Βάψου λίγο.
Τι σ' έπιασε;
Βάλε και λίγο ρουζ.
Ένα κόκκινο κραγιόν.
Τι την έπιασε ξαφνικά;
Ποιος πάει για μάθημα ντυμένος έτσι;
Όμορφη είσαι σήμερα.
ΕΡΧΟΜΑΙ ΘΕΛΩ ΝΑ ΣΟΥ ΠΩ ΚΑΤΙ
Πρέπει να ακονίσεις πέτρες για να δεις αν θα πετάξουν σπίθα.
Προφανώς η μαμά είχε τον σκοπό της.
Ορίστε;
Τίποτα.
Πώς από δω;
Σου είπα ξεκάθαρα να μην έρθεις.
Σου είπα ότι γύρισα για σένα.
Ξανασυναντιόμαστε.
Έλα, ανέβα.
-Τι; -Δεν πας στο μάθημα;
Θα αργήσεις.
Σωστά.
Σοκ-ριου.
Κρατήσου καλά.
Τι φάση το ποδήλατο;
Η Γη είναι άρρωστη.
Μια περιβαλλοντικά φιλική προσέγγιση για έναν αρχιτέκτονα
ανήσυχο για την κλιματική κρίση.
Επίσης, με το επιπλέον βάρος γυμνάζομαι.
Εσύ μου είπες ν' ανέβω.
Γιατί φοράς φόρεμα; Δεν σου πάει.
-Και τι έκανες στα μάγουλά σου; -Άκου.
Αν εννοείς το ρουζ,
είναι ροδακινί, η φετινή τάση.
Λες και ξέρεις!
Μάλλον περίμενες να τον συναντήσεις
για να ντύθηκες έτσι.
Ψέματα!
Δουλειά της μαμάς μου ήταν.
Δεν ξανατρώω τα μεζεδάκια της.
Δεν ακούω. Τι είπες;
Είπα ότι είσαι χάλια.
Πάλι δεν άκουσα. Το ξαναλές;
Είσαι χάλια…
Αυτό είναι επικίνδυνο! Θα τσακιστούμε!
Τότε, άσε τις χαζομάρες!
Τι παλαβή είναι αυτή.
-Χθες βράδυ… -Για χθες…
-Πες. -Όχι, εσύ πρώτη.
Όχι, πες.
Τι είπε εκείνος χθες βράδυ;
Τι;
Δεν θα ερχόταν ως εδώ απ' τις ΗΠΑ επειδή βαριόταν.
Κάποιον λόγο θα είχε.
Μη μου πεις…
-Θέλει να τα ξαναβρείτε; -Τι;
Βασικά…
Κοίτα…
Μάλλον έχω δίκιο.
Τι; Κάμφθηκες μόλις το άκουσες;
Δεν σε κατηγορώ.
Θα ένιωσες όμορφα που τον είδες ξανά.
Μόνο έτσι ξέρεις να μιλάς εσύ;
Η αλήθεια είναι. Δεν είχατε έναν απλό δεσμό.
Ήσασταν αρραβωνιασμένοι.
Σουνγκ-χιο!
Και πάλι,
πώς μεταπείστηκες έτσι;
Δεν έχεις ίχνος αυτοσεβασμού;
Σταμάτα το ποδήλατο.
Σταμάτα είπα!
Να πάρει.
Εσύ το είπες.
Κόπανε.
Τι;
Τι έγινε; Έκανα κάτι κακό;
Όχι.
Είσαι πολύ δραστήρια σήμερα.
-Μπορείς! -Μπορώ.
-Σουνγκ-χιο, θες λίγο καφέ; -Να σου φτιάξω;
Έχουμε σύσκεψη για τη Μίσομ σήμερα.
Θα δούμε και τα σχέδια της καφετέριας.
Και πρέπει να δούμε και την Γκρέιπ.
Ετοιμάσου.
Να-γιουν, αυτό το λευκό στην πλάτη του φάντασμα είναι;
Μέικαπ είναι.
Νούμερο 21.
Όχι. Νούμερο 19;
Μέικαπ; Προφανώς πέρασε πολύ παθιασμένο πρωί!
Αρκετά παθιασμένο ώστε να του αφήσει σημάδι!
Κάτι μου θυμίζουν αυτά τα χαρακτηριστικά.
Ποια είναι; Μη μου πεις. Η Τε-χουί;
Για μένα λέτε εσείς οι δύο;
Ναι. Δηλαδή, όχι.
-Τι; -Δεν είναι αυτή.
Δεν είναι; Τότε, ποια;
Είναι ολοφάνερο.
-Έλεος. -Ποια είναι;
-Τι έγινε; -Τι; Βασικά…
Δεν είσαι εσύ.
-Εγώ; -Όχι.
Ποια είναι;
Τι ήταν αυτό;
ΦΡΕΣΚΟ Η ΘΕΡΜΟΚΡΑΣΙΑ ΤΟΥ ΧΡΟΝΟΥ - ΤΣΑΓΕΡΟ ONGGI
Τι κάνεις;
Μπότοξ, για να μη συνοφρυώνεσαι.
Είχα απορροφηθεί.
Σίγουρα είναι αυτό;
Συνοφρυώνεσαι για κάτι άλλο;
Πάψε να ψάχνεις.
Με τσάκωσες.
Μα δεν συμφωνήσαμε να φτιάξουμε καφετιέρα;
Εδώ λέει για τσαγερό.
Ναι, το άλλαξα. Μίλησα με τον υπεύθυνο.
Δεν μου το είπες. Γιατί το άλλαξες;
Δεν υπάρχει ρομάντζο όταν κάτι θερμαίνεται αμέσως.
Ανεβάζεις τη θερμοκρασία μέχρι να βράσει το νερό.
Πρέπει να παίρνεις τον χρόνο σου.
Για ένα onggi;
Για την αγάπη.
Στη δεκαετία των 20 μου,
παρακαλούσα να θερμανθούν γρήγορα τα πράγματα.
Μα τώρα, θέλω να εστιάσω σε ζεστά κι ανεπαίσθητα πράγματα.
Αργά και για καιρό.
Έχεις αλλάξει πολύ.
Εξαιτίας σου.
Όχι, χάρη σ' εσένα.
Μη φοβάσαι. Δεν θα σου χρεώσω ευθύνες.
Θα δούμε στην πορεία.
Θα ακολουθήσω την καρδιά μου. Ακολούθησε κι εσύ τη δική σου.
Κι η Σοκ-ριου τη δική της.
Γιατί την αναφέρεις τώρα αυτήν;
Πολύ εύκολα εξάπτεσαι.
Τι απέγινε ο άνετος, ήρεμος πρώην μου;
Ξαναγίνεσαι έφηβος μόλις ακούς το όνομα της Σοκ-ριου.
Δεν είναι αυτό.
-Όλο αλλάζεις θέμα, οπότε… -Προσπαθείς υπερβολικά.
Αν κι είναι χαριτωμένο.
Γιον-ντου!
Μπαμπά.
Πάλι πήρες ρεπό;
Ναι. Είχες δέκατα το πρωί. Πάμε σπίτι νωρίς να ξεκουραστείς.
Δεν το πιστεύω.
Τι θα λένε στη δουλειά για μένα αν συνεχίσεις να φέρεσαι έτσι;
Τι πράγμα;
Θα με νομίζουν αδύναμο παιδάκι
που ζητάει τον μπαμπά του.
Τα ρεπό είναι θεμελιώδες δικαίωμα των εργαζομένων.
Ασχολούμαι με κοινωνικά θέματα.
Αν μου φερθούν άδικα,
όποιος κι αν είναι, θα τον ξεμπροστιάσω.
Μπαμπά.
Κράτα τη δουλειά σου μέχρι να πάω στο κολέγιο.
Εντάξει.
Περίμενέ με.
Αντίο.
Γιατί πρέπει να χάνω συνέχεια εγώ και να κερνάω;
Για κάτσε. Μήπως το στήνουν πίσω απ' την πλάτη μου;
Αυτό είναι δικό μου.
Πιωμένος είναι;
Μισό λεπτό!
Κύριε;
Ανακοπή.
-Καλέστε ασθενοφόρο! -Καλώ εγώ.
Είμαι στη διασταύρωση του νηπιαγωγείου.
Ένα αμάξι προσέκρουσε σε στύλο.
Έχετε ένα σφυρί;
Ναι, μα νομίζω πως είναι αναίσθητος.
Ναι, κατάλαβα.
Κάντε άκρη!
Κύριε;
Ένα, δύο, τρία, τέσσερα, πέντε, έξι, επτά, οκτώ, εννιά, δέκα,
έντεκα, 12, 13, 14, 15, 16, 17, 18.
Είστε καλά; Μη σηκώνεστε.
Μείνετε κάτω.
Ξέρω ότι νιώθετε άβολα, αλλά γυρίστε πλάι.
Εντάξει.
Όλα θα πάνε καλά.
Τζε-σουκ! Τι ψάχνεις;
-Τα γυαλιά μου. -Τι;
Πριν λίγο τα φορούσα.
Έλεος. Τα χέρια στο κεφάλι.
Θεούλη μου! Δεν το πιστεύω.
Δεν ήταν κάτω απ' τη μύτη μου, αλλά πάνω στο κεφάλι μου!
Της ηλικίας είναι; Γιατί έχω γίνει τόσο ξεχασιάρα;
Εμένα μου λες;
Χθες πήγα στο ταχυδρομείο για ένα δέμα.
Έβαλα παπούτσια κι έφυγα χωρίς δέμα.
-Θεέ μου! Τι κρίμα. -Τι έχεις πάθει;
Δεν μου έχω εμπιστοσύνη πια!
Εγώ μιλάω και δεν θυμάμαι λέξεις.
Είπα το πλυντήριο σκούπα.
Και Σοκ-ριου τον Ντονγκ-τζιν.
Λένε πως αυτό το εκχύλισμα ορχιδέας gastrodia είναι θαυματουργό.
Περιέχει νευροδιαβιβαστές, βελτιώνει
το κυκλοφορικό και προλαμβάνει την άνοια.
-Αλήθεια; -Δοκιμάστε το.
-Δώσ' μου. -Πάλι εκχύλισμα;
Μη βασίζεστε σ' αυτά. Άνοιξέ το μου.
-Να σου το ανοίξω; -Ναι.
Να κρατάς σημειώσεις αν ανησυχείς για την άνοια.
-Σημειώσεις; -Να διαβάζεις.
Ορίστε.
Ακόμη έχεις αυτό το ελάττωμα;
-Τι; -Τι;
Δεν αντέχεις να μην κάνεις επίδειξη.
Τι σ' έχει πιάσει;
Εσείς οι δυο είστε κολλητές, αλλά σκληρές όταν τσακώνεστε.
Ναι, Μι-σουκ.
Είσαι εκνευρισμένη με τον αρραβωνιαστικό.
Μην ξεσπάς επάνω μας…
Από πού το έμαθες αυτό;
Απ' τον Ντονγκ-τζιν. Πήγα στο γυμναστήριο.
Θα τον σκοτώσω τον άτιμο!
-Άκου! -Τίποτα δεν μένει κρυφό.
Άκουσα ότι την εκλιπαρούσε να γυρίσει!
Και γιατί όχι;
-Είναι κούκλα! -Σωστά.
Η Σοκ-ριου είναι φτυστή εσύ στα νιάτα σου.
Όντως πήρε από μένα.
Ναι, η Μι-σουκ έκανε θραύση στο λύκειο!
-Πράγματι. -Δεν το θυμάσαι κι εσύ;
Δεν ξέρω. Δεν θυμάμαι.
Τι;
Εντάξει. Έτσι ήσουν τότε.
-Ναι. -Η Μι-σουκ ήταν κούκλα.
-Ναι. -Πανέμορφη.
Δημοφιλής σαν τη μαμά. Το μήλο κάτω απ' τη μηλιά θα πέσει!
Να μην τον δεχτείτε πίσω όσο κι αν ικετεύει!
-Είναι ένα απαράδεκτο κάθαρμα! -Σωστά.
Δεν είναι και τόσο κακός.
Πώς όχι; Την ταπείνωσε διαλύοντας τον αρραβώνα!
Ακριβώς!
Και σκόνη να τον κάνεις, λίγο θα 'ναι!
Τι εννοείς να τον κάνω σκόνη;
Ο γαμπρός μου δεν είναι εκχύλισμα!
Είστε πολύ σκληρές όλες!
Δεν το θέλω αυτό!
-Δεν εννοούσα αυτό! -Θεέ μου.
-Μα τι έπρεπε να πούμε; -Έλα ντε.
Η εμμηνόπαυση φταίει.
-Κυκλοθυμία. -Όλες την περνάμε.
-Είναι πολύ δύσκολο. -Ο χυμός ρόδι βοηθάει.
-Άνοιξέ το μου. -Περίμενε. Μι-σουκ!
Δεν θα το ξεπεράσει.
-Μην το πίνεις αυτό! -Άφησέ την.
Σοκ-ριου.
Περίμενε…
Τι έπαθες; Είσαι καλά; Χτύπησες;
Είσαι καλά;
Σ' την έφερα.
-Έχω βελτιωθεί ως ηθοποιός, έτσι; -Τι στο καλό κάνεις;
Συγγνώμη.
Δεν θα είχες γυρίσει αλλιώς.
Σοκ-ριου,
τα έκανα θάλασσα τότε.
Ξέρω ότι δεν ήμουν αρκετός.
Έπρεπε να δείξω μεγαλύτερη κατανόηση.
Όχι, δεν έκανες κάτι κακό.
Ξέρω ότι έβαλες τα δυνατά σου.
Εγώ ήμουν πολύ πελαγωμένη. Σκεφτόμουν μόνο τον εαυτό μου.
Δεν είχες επιλογή…
Να πηγαίνω.
Πάμε να φάμε κάτι.
Έστω και για τελευταία φορά. Μόνο μία φορά.
Πάμε να φάμε μαζί.
Νταν-χο;
Γιον-ντου!
Είπε ότι ήθελε να σου δώσει κάτι.
Έλα.
Χαμήλωσε λίγο.
Έτσι;
Τσούζει;
Όχι, καθόλου. Το νιώθω πολύ ζεστό.
Δεν θα έπρεπε. Αυτό σημαίνει ότι μπήκαν μέσα βακτήρια.
-Μισό λεπτό. -Εντάξει.
Ορίστε.
Πω πω, Γιον-ντου.
Θα περάσει πολύ γρήγορα χάρη στην αλοιφή σου.
Σ' ευχαριστώ.
-Ξέρεις κάτι; -Τι;
Ήσουν τόσο τέλεια σήμερα!
Παρότι δεν έβγαζες ιστούς απ' τα χέρια,
ήσουν πιο τέλεια απ' τον Σπάιντερμαν!
Αλήθεια;
Μου δίνει δύναμη που το ακούω. Ευχαριστώ.
Έλα να σε πάμε εμείς αν σχόλασες.
Τι λες; Να έρθω;
Πάμε!
Ζεσταίνεσαι;
Δεν ανοίγω κλιματισμό επειδή είναι κρυωμένη.
Μια χαρά είμαι.
Εσύ μοιάζεις να ζεσταίνεσαι.
Λιγάκι.
-Σε πειράζει να βγάλω το σακάκι μου; -Δεν χρειάζεται να ρωτάς.
Νομίζω πως η Γιον-ντου σε ερωτεύτηκε σήμερα.
Επιτέλους! Τα κατάφερα.
Δεν θα το βγάλω αυτό απόψε.
Τραυματίζεσαι συχνά;
Όχι συχνά. Καμιά φορά.
Συμβαίνουν πολλά.
Δεν τρομάζεις;
Όπως μ' αυτό πριν;
Όχι βέβαια. Δεν με τρομάζουν αυτά.
Άλλα με τρομάζουν.
"Κι αν δεν σώσω τον ασθενή;"
"Κι αν αργήσω πολύ και δεν μπορώ να κάνω τίποτα;"
Είσαι πολύ γενναία. Σε θαυμάζω.
Με εκθειάζεις εξαιτίας όσων είπα.
Μα είναι αλήθεια.
Κατάλαβα ότι δεν χρειάζεται να ψάχνουμε μακριά για ήρωες.
Είναι δίπλα μας.
Τη δουλειά μου έκανα μόνο.
Αλλά έχω γνωρίσει έναν αληθινό ήρωα.
-Αλήθεια; -Ναι.
-Ποιον; -Κοίτα…
Μεταφέραμε εσπευσμένα ένα παιδί στο νοσοκομείο.
-Ναι. -Είχε μποτιλιάρισμα.
Δεν μπορούσαμε να κουνηθούμε.
Τότε, κάποιος κατέβηκε απ' το αμάξι του.
Κατεύθυνε την κίνηση για να ανοίξει δρόμο.
Ήταν ένα είδος υπερήρωα.
Ένιωσα πως ήταν ο άντρας των ονείρων μου.
Δεν ξέρω ποιος είναι, μα τον λέω Λάσπομαν.
"Λάσπομαν";
Ναι. Φορούσε ένα πολύ αστείο μπλουζάκι.
Έλεγε "Σας αγαπώ, λασπότοποι".
Είσαι καλά;
-Συγγνώμη. -Το φανάρι…
ΣΑΣ ΑΓΑΠΩ, ΛΑΣΠΟΤΟΠΟΙ
Νταν-χο, πού το βρήκες αυτό το μπλουζάκι;
Βασικά, ενώ έκανα ένα ρεπορτάζ,
μου το χάρισε η περιβαλλοντική ομάδα Φρουροί Λασπότοπων.
"Φρουροί Λασπότοπων";
Ναι.
Τι λες τώρα;
Άρα, ίσως τον ξέρεις.
Ποιος άλλος είναι στην ομάδα;
Δεν ξέρω. Κυρίως είναι πιο ηλικιωμένα άτομα.
Άσ' τους αυτούς. Οι νεαροί.
Δεν είδα πρόσωπο, αλλά φαινόταν συνομήλικός μας.
Νομίζω πως είχε το ύψος
το δικό σου…
Καληνύχτα!
Περίμενε!
Τι; Γιατί με ακολουθείς;
Ήθελα να σου δώσω κάτι.
Μισό λεπτό.
Λοιπόν…
Σοβαρά τώρα;
Γιατί έχεις τόσα φάρμακα επάνω σου;
Για σένα είναι.
Το φαρμακείο είπε
ότι θες διάφορα φάρμακα για την επούλωση.
Αυτό είναι για τις λοιμώξεις.
Αυτό για να μην κάνει κάκαδο.
Αυτό είναι για ουλές.
Μην τραυματιστείς ξανά.
Πάω να παρκάρω.
Ο Λάσπομαν ήταν ο ρεπόρτερ.
Τι;
Γιατί πάει να σπάσει η καρδιά μου;
Τύμπανο είναι;
ΤΑΥΤΟΠΟΙΗΣΗ
Το ήξερα.
Εκείνα τα χλομά, πατικωμένα χαρακτηριστικά.
Η Σοκ-ριου είναι.
Το περίμενα αυτό!
Απ' την αρχή τη φοβόμουν! Που να πάρει!
-Τι κάνετε; -Δεσποινίς.
Δεν είστε τσιτάχ.
Ούτε πούμα ούτε τζάγκουαρ.
Τι λέτε;
Πρέπει να τρέχετε με ανθρώπινη ταχύτητα.
Δεν ζήτησα προσωπικό γυμναστή.
Κάνω την προπόνησή μου. Μπορείτε να φύγετε;
Με κάνετε να νιώθω άβολα.
Θα χαλάσετε και το μηχάνημα και τον εαυτό σας.
Μην ανησυχείτε. Αφήστε με ήσυχη.
Τι να κάνω;
Δεν το επιτρέπω αυτό.
Τι στο καλό κάνετε;
Αυτό είναι για σας.
Μπορείτε να τρέξετε ως το Σερενγκέτι με τέτοια ταχύτητα.
-Πάτε καλά; -Τα μάτια στον δρόμο.
Πάμε.
Δείτε! Ζέβρες!
Βλέπω σίριαλ.
Γιατί στάθηκες εκεί;
Δεν ήταν σύμπτωση το σημερινό.
Ήρθε ο Χιον-τζουν και ξαφνικά μ' έβαλες να ντυθώ καλά.
Αφού έβαλα κρέμα, γιατί έχω σκασμένες φτέρνες;
Αλλάζεις θέμα.
Καταλαβαίνω τι προσπαθείς να κάνεις.
Σταμάτα το. Δεν θα αλλάξει κάτι.
Δεν γίνεται. Πάμε για σάουνα αύριο.
-Όχι, δεν έρχομαι. -Αφού είναι ωραία.
Θα μουλιάσουμε, θα κάνουμε απολέπιση.
Πόσα χρόνια έχεις να κάνεις απολέπιση;
-Αηδία. Δεν σε μπορώ. -Αυτό λύνεται με σκραμπ σώματος.
Ωραίο είναι να ξεπετσιάζεσαι;
Κυρίως σιχαίνομαι να μπαίνω στο νερό με άλλους.
-Γιατί; -Νιώθω άβολα.
Γιατί να κάθεσαι γυμνή με άγνωστες;
Και τι έγινε; Όλο γυναίκες είναι.
Επίσης, είσαι κόρη μου.
Δεν είναι ωραίο να πάμε μαζί;
Ίσως όταν ήμουν μικρή,
αλλά τώρα είμαστε ανεξάρτητες οντότητες.
Ακόμη τέτοια παλιομοδίτικα ονειρεύεσαι;
Εγώ είμαι απ' τη δεκαετία του '80.
Εσύ είσαι μοντέρνα. Μπράβο, παλιόπαιδο!
Πολύ ψαγμένο εκ μέρους σου.
Ωραία θα 'ναι.
Έλεος.
-Γιατί τριγυρνάς βραδιάτικα; -Σκύλος ακούγεται;
Δεν βλέπεις ειδήσεις; Είναι επικίνδυνα.
Άνοιξε κανείς ραδιόφωνο;
Έχει ξεσηκώσει όλη τη γειτονιά.
Ξέχνα το. Εντάξει, κάνε ό,τι θες.
Τρελός είσαι; Με τρόμαξες!
-Ησυχία! Είναι κατοικημένη περιοχή. -Δεν έχει σημασία!
Γιατί με ακολουθείς και με κοψοχόλιασες;
Εσύ γιατί άρχισες να τρέχεις;
Γιατί νόμιζα ότι με κυνηγούσαν!
Ας έλεγες τ' όνομά μου!
Κι εσύ ας κοιτούσες πίσω. Γιατί κοιτούσες μπροστά;
Έπρεπε να φωνάξεις για να ηρεμήσω.
Κι εσύ να κοιτάξεις πριν τρέξεις.
Έλεος.
Αυτό είναι το πρόβλημά μας.
Βρίσκουμε δικαιολογίες και μεταβιβάζουμε το φταίξιμο.
Δεν λέμε όσα πρέπει,
οπότε κάνουμε κύκλους ώσπου τσακωνόμαστε,
όπως τις προάλλες.
Αυτό που ήθελα να πω
δεν ήταν εκείνο.
Ήθελα να σου απαντήσω.
Εκείνη τη μέρα
με ρώτησες τι εννοούσα.
Μ' έχεις τρελάνει!
Και τότε και τώρα, συνέχεια κάνεις αυτό,
και νιώθω ότι…
θα χάσω το μυαλό μου εξαιτίας σου!
-Αυτό που εννοούσα ήταν… -Άσ' το.
Κοίτα,
αυτήν τη στιγμή,
το μυαλό μου έχει γεμίσει μηνύματα σφάλματος.
Έχει υπερφορτώσει κι έπαψε να λειτουργεί, οπότε δεν αντέχει άλλες εργασίες.
Λοιπόν, τα λέμε.
Μου λες αργότερα.
-Πότε αργότερα; -Αργότερα.
Τα πράγματα είναι πολύ μπερδεμένα τώρα.
Εξαιτίας του Χιον-τζουν;
Όχι, δεν είναι αυτό.
Είναι πολλά άλλα πράγματα.
Ναι, εντάξει.
Θα περιμένει η απάντησή μου.
Θα την αναβάλλω μέχρι να σβήσουν τα μηνύματα σφάλματος.
Θα περιμένω ώσπου να τα ξεμπερδέψεις.
-Σουνγκ-χιο, εγώ… -Αργότερα.
Μου λες κι εσύ αργότερα.
Μα θα σε ρωτήσω κάτι.
Θα συνεχίσεις με τον ηλίθιο;
Όχι, δεν το σκοπεύω.
Το εννοείς;
Καλά, λοιπόν.
Αρκετά περπατήσαμε και τρέξαμε για τώρα.
Πάμε σπίτι.
Εντάξει.
Προχώρα μπροστά.
Σίγουρα θα είμαι εγώ πίσω σου τώρα,
δεν χρειάζεται να κοιτάξεις.
Μη φοβάσαι.
ΤΑ ΓΕΝΕΘΛΙΑ ΜΟΥ ΣΗΜΕΡΑ
-Πού πας; -Έχουμε επείγον.
Καραμπόλα με 17 αμάξια.
Αλήθεια;
Όταν γυρίσεις…
Σουνγκ-χιο;
Θα έφυγε νωρίς.
Έρχομαι αμέσως. Κοντεύω.
Τι τρέχει;
Γιατί με πήρες αξημέρωτα…
Ήθελα να είσαι ο πρώτος που θα το δει. Είναι το πρώτο μας δείγμα.
Μίλησες για κάτι σημαντικό. Αυτό ήταν;
Μα είναι σημαντικό. Βγήκε πανέμορφο.
Όντως είναι όμορφο.
Το σώμα είναι στρογγυλό σαν onggi.
Το στόμιο, σαν παραδοσιακό γείσωμα.
Ήθελες τις καμπύλες του κορεατικού ντιζάιν.
Δεν είναι ωραίο; Παρόμοιο με τα σκίτσα σου;
Ωραίο είναι, σ' το είπα.
Θες εγκώμια;
Όχι.
Μόνο από σένα. Διψάω για τέτοια.
Ας το κρατήσουμε επαγγελματικό.
Φτιάχνεις συχνά ελαττωματικά αγγεία;
Φυσικά.
Δεν είναι έλλειψη δεξιότητας;
Άκου, κύριε αρχιτέκτονα.
Όλα πάνε πάντα καλά στην οικοδομή επειδή τα σχεδιάζεις εσύ;
Σοφή απάντηση σε χαζή ερώτηση.
Όσο προσεκτικά κι αν πλάθω τον πηλό,
κανείς δεν ξέρει πώς θα βγει απ' τη φωτιά.
Θα γίνει ένα τέλεια σχηματισμένο αγγείο;
Ή θα ραγίσει και θα γίνει κομμάτια;
Δεν το ξέρεις μέχρι να ψηθεί.
Πολύ βαθυστόχαστο ακούστηκε αυτό.
Όχι μόνο είμαι όμορφη και φτιάχνω ωραία onggi, αλλά είμαι και ευφραδής.
Αφού πλέκεις μόνη σου το εγκώμιό σου, δεν χρειάζεσαι βοήθεια.
Είπα ότι είμαι διψασμένη.
Πάμε να φάμε κάτι στη Σεούλ.
Πάω να αλλάξω.
-Γεια σας. -Κυρία πρέσβειρα.
Είναι μέσα ο υφυπουργός; Θα φάμε μαζί.
Λυπάμαι, αλλά τον κάλεσε ο υπουργός και έφυγε.
Η αλήθεια είναι ότι μου είπε να σας ενημερώσω.
Θα καθυστερήσει, οπότε είπε να μεταθέσετε το γεύμα.
Ώστε έτσι; Καλώς.
Καλή σας ημέρα.
-Επίσης. -Ευχαριστώ.
Τι κάνετε απόψε;
ΛΕΒΑΝΤΑ
Μην τραυματιστείς ξανά.
Τι γίνεται;
Γιατί πάει να σπάσει η καρδιά μου; Είναι δυνατόν;
Γιατί χτυπά πιο δυνατά;
Γιατί έχω κι αρρυθμία τώρα;
Τι μουρμουράς μόνη σου;
-Νόμιζα ότι ήσουν με κάποιον. -Δεν είναι τίποτα.
Δεσποινίς Τζουνγκ, γιατί είσαι κατακόκκινη;
-Κόκκινη είμαι; -Ναι.
-Πυρετό έχεις; -Όχι.
Σίγουρα δεν μολύνθηκε το τραύμα;
Όχι, δεν είναι αυτό.
Έβαλα παραπάνω αλοιφή.
Εντάξει, πάμε.
Φύγαμε.
ΣΥΝΘΗΚΕΣ ΓΙΑ ΤΟΥΣ ΔΙΑΣΩΣΤΕΣ
ΑΥΞΗΣΗ ΕΠΙΘΕΣΕΩΝ
Τι κοιτάς τόσο απορροφημένος;
Γιονγκ-ιν, ήξερες ότι σχεδόν το 14% των πυροσβεστών πάσχουν
από μετατραυματικό στρες, κατάθλιψη και διαταραχές ύπνου;
Είμαι σίγουρη.
Εκτίθενται σε μεγαλύτερο κίνδυνο απ' τον υπόλοιπο πληθυσμό.
Έχουμε περίπου 300 επιθέσεις σε διασώστες κάθε χρόνο.
Οι περισσότεροι δεν τιμωρούνται, λόγω μέθης.
Νταν-χο, πολύ ενδιαφέρον δείχνεις ξαφνικά για τους πυροσβέστες.
Γνωρίζω μια διασώστρια.
Έχω δει να της φέρονται άσχημα.
Όπως και να ρισκάρει τη ζωή της για τους άλλους.
Θα γράψεις άρθρο, δηλαδή;
Ορίστε;
Βάλε τα δυνατά σου!
Καλή επιτυχία!
Μπορεί να κάνουμε ρεπορτάζ,
μα δεν μπορούμε να το καταλάβουμε χωρίς να το έχουμε βιώσει.
Το ρεπορτάζ γίνεται δικό σου όταν το βιώσεις ο ίδιος.
Εγώ δεν ήξερα τις δυσκολίες μιας εργαζόμενης μαμάς.
-Με πήραν απ' το σχολείο σήμερα. -Γιονγκ-ιν, μου ήρθε μια νέα ιδέα!
Με συγχωρείς… Πρέπει να φύγω.
Δεν ξέρω τι έγινε, αλλά ξαναβρήκε τη σπίθα του.
Ναι!
Είναι πολύ καλό εστιατόριο. Με καθαρό φαγητό κι ωραία θέα.
-Γεια σας. -Γεια.
Ήρθαμε κι εμείς να φάμε. Δεν περίμενα να σε βρω εδώ.
Το ξέρω.
Χαίρομαι που σε βλέπω.
Αφού συνοδευόμαστε, όμως,
θα ήταν αμήχανο να κάτσουμε εδώ.
Θέλετε δικό σας τραπέζι;
-Ναι. -Δεν πειράζει, καθόμαστε εκεί.
-Ας κάτσουμε -Εντάξει.
Πώς είναι; Καλό το φαγητό;
Ναι, μια χαρά.
Χαίρομαι. Προσπάθησα πολύ. Πάει καιρός απ' το τελευταίο μας ραντεβού.
Είμαι περίεργος για κάτι.
Τι είναι αυτό;
Το τζάπτσε που έφτιαξα.
Κάνω σεμινάριο μαγειρικής.
Όσον αφορά τη μαγειρική, είσαι έτοιμη ν' ανοίξεις ακαδημία.
Θέλω να πάρω πιστοποίηση.
Να το κάνω επαγγελματικά.
Αλήθεια; Αυτό είναι υπέροχο.
Μα αρκεί το σεμινάριο;
Γιατί δεν πας σε σχολή;
Το ΓΙΑ είναι καλό. Έχουν πανεπιστήμιο στην Καλιφόρνια.
Δεν ξέρω.
Δεν θα 'ναι φτηνά τα δίδακτρα.
Δεν το έχω σκεφτεί τόσο πολύ.
Με την ησυχία σου.
Μπορώ, όμως, να δοκιμάσω το τζάπτσε σου;
Τι; Δεν μπορείς να φας φαγητό από αλλού εδώ.
Με συγχωρείτε.
Θέλω να ζητήσω μια χάρη.
Κάποια πολύ σημαντική μού έφτιαξε αυτό.
Ξέρω πως ίσως παραβιάζει τους κανόνες, αλλά μπορώ να δοκιμάσω λίγο;
Συνήθως δεν επιτρέπεται αυτό, γι' αυτό κάντε γρήγορα.
Σας ευχαριστώ.
Ο σύντροφός σας είναι πολύ ρομαντικός.
Είναι πολύ νόστιμο.
Το καλύτερο τζάπτσε που έχω γευτεί.
Να ζητήσω ένα άλλο μαχαίρι;
Όχι. Είναι λίγο σκληρό το φιλέτο.
Η Φρέσκο μάς θέλει την άλλη βδομάδα. Έχεις χρόνο;
-Και να μην είχα, θα έβρισκα. -Ωραία.
Θυμάσαι τη Χιε-γουόν στις υπογραφές;
Ρώτησε τι σχέση έχουμε.
Της είπα ότι είσαι ο πρώην μου, αλλά ότι υπάρχει ακόμη έλξη.
Γιατί να πεις τέτοιο ψέμα;
Έμοιαζε να ενδιαφέρεται, το έκανα προληπτικά.
Να το διορθώσεις πριν το ραντεβού.
Και μην ξαναπείς τέτοιο ψέμα.
Δεν μισώ τίποτα περισσότερο απ' τους ψεύτες.
Ψέμα είναι κι όταν αθετείς μια υπόσχεση.
Τι;
Όταν συναντάς κρυφά κάποιον, ας πούμε.
Είσαι καλά;
Πιες λίγο νερό.
Να μασάς καλά.
Καλά είμαι. Στραβοκατάπια.
Θα νομίζουν ότι είναι σοβαρό.
Μα για μένα είναι.
Με ενοχλεί και το παραμικρό.
Και θέλω να σε φροντίζω.
Είναι όπως πριν. Δεν έχει αλλάξει κάτι.
Πάω στην τουαλέτα.
Εντάξει.
Δεν θα τον έβλεπες είπες.
Τι σε νοιάζει εσένα;
-Κοίτα ποιος μιλάει. -Για την Τε-χουί λες;
-Ξέρεις ότι συνεργαζόμαστε. -Μάλιστα.
Επαγγελματικό γεύμα σε ξενοδοχείο.
Να χαρώ επιχειρηματία.
Εσύ τρως με κάποιον που δεν συνεργάζεσαι.
Εδώ είσαι, Σοκ-ριου;
Ήθελα να σε χαιρετήσω.
Εμένα;
Πήρα ένα κρασί όταν πλήρωσα.
Αυτό για σένα.
Όχι, ευχαριστώ. Δεν πίνω κρασί.
Δεν πειράζει.
Δώσ' το στο αγόρι σου.
Δεν είναι το αγόρι μου.
Με συγχωρείς.
Ο καθένας θα τον περνούσε για αγόρι σου.
Τότε, θα το πάρω εγώ.
Πάμε.
Ήξερα ότι θα περνούσαμε καλά, αλλά δεν το περίμενα τόσο συναρπαστικό.
-Δηλαδή; -Δεν έχω ξαναβρεθεί σε ερωτικό τετράγωνο.
Εκείνος ο άντρας φάνηκε να είναι δεμένος με τη Σοκ-ριου.
Συγγνώμη για νωρίτερα.
Δεν μπόρεσες να φας εξαιτίας μου.
Δεν ήταν ευχάριστο.
Ο συνοδός μου είχε μάτια πίσω στο κεφάλι.
Η ύπαρξή του ήταν αφοσιωμένη σε άλλη.
Μα θα δεχτώ τη συγγνώμη σου.
Γιατί έτσι θα φανώ πιο άνετη.
Και πάλι συγγνώμη.
Μισό λεπτό.
Τσόι Σουνγκ-χιο.
Ένιωσα παράξενα σήμερα.
Το τζάπτσε σου ήταν νόστιμο.
Μοιραστήκαμε ένα γεύμα.
Ένιωσα όπως παλιά.
Θα κεράσω κάτι καλύτερο άλλη φορά.
Χιον-τζουν;
Δεν υπάρχει άλλη φορά.
Ήταν μόνο μία φορά.
Γι' αυτό συμφώνησα να έρθω.
Τότε, ήταν η τελευταία φορά που φάγαμε φιλέτο.
Την επόμενη, τι λες για ζυμαρικά τελευταία φορά;
Μετά, βραστό ντοντζάνγκ για τελευταία φορά και κίμτσι για τελευταία φορά.
Χιον-τζουν.
Μην το κάνεις αυτό.
Ας μην το κάνουμε αυτό.
Σοκ-ριου.
Με αφήνεις στον κοντινότερο σταθμό;
ΛΕΒΑΝΤΑ ΤΖΕ-ΣΟΥΚ, ΙΝ-ΣΟΥΚ
Σκοτώνονται να απαντήσουν όλες.
Μήπως θυμήθηκαν τι μέρα είναι σήμερα;
Καίγομαι!
Παρήγγειλα καβούρια στο γραφείο,
αλλά το ξέχασα και βγήκα.
Θα χαλάσουν. Μπορεί να τα βάλει κάποια στο ψυγείο;
Δεν μπορώ να βοηθήσω! Λυπάμαι πολύ.
Βγήκα για φαγητό με την οικογένεια.
Κι εγώ έχω κανονίσει, δεν μπορώ.
Δεν μπορεί να πάει η Χιε-σουκ;
Σοβαρά τώρα;
Απαράδεκτες.
Πιο σημαντικά τα κατεψυγμένα απ' τα γενέθλιά μου;
Θα πάω εγώ.
ΜΕΣΙΤΙΚΟ ΓΡΑΦΕΙΟ ΧΙΕΡΟΥΝΓΚ
Γιατί μου ζητάνε τέτοιο πράγμα;
Γιατί είναι τόσο βαρύ αυτό; Έλεος.
Θεέ μου.
Πανάθεμα!
Να ζήσεις
Τι γίνεται;
Και χρόνια πολλά
Πονηρούλες!
Με τρομάξατε!
Να ζήσεις, Χιε-σουκ
Και χρόνια πολλά
Σβήσε τα κεράκια σου!
Κάνε μια ευχή πρώτα!
Κι όλο σας κακολογούσα. Συγγνώμη.
Έκπληξη! Δεν το περίμενες, έτσι;
Ήθελα πολύ να το δοκιμάσω!
Το 'χα δει στην τηλεόραση!
Είναι παιδιάστικο. Δεν σου αρέσουν…
Προφανώς, της αρέσουν αυτά.
Ποιος περίμενε ότι θα ερχόταν η μέρα που θα τη βλέπαμε να κλαίει;
Το ξέρω.
Πριγκίπισσα των Πάγων!
Πήρε μόνο 60 χρόνια να ζεσταθεί η καρδιά σου.
Επειδή είχε πολλά κεριά.
Ποια τα έβαλε όλα αυτά;
Δεν το πήγαμε κορεατικά. Βγάλαμε ένα.
Αλήθεια;
-Τι; -Ποιος είναι;
Ο Σουνγκ-χιο.
Να τα εκατοστίσεις, μαμά.
Δεν πρόλαβα να σου ευχηθώ.
Ωραία θα 'ναι.
-Πράγματι. Πολύ χαίρομαι. -Κι ο άντρας σου;
-Ετοίμασε τίποτα; -Τα γενέθλια δεν είναι κάτι σπουδαίο.
Έφυγε νωρίς για κάτι επείγον.
Είναι πολυάσχολος.
-Ας κόψουμε την τούρτα! -Ναι, να δοκιμάσουμε.
Γλάσο με πράσινο τσάι;
Όχι, λεβιθόχορτο.
Το σιχάθηκα πια!
Δεν είμαστε πια οι αδερφές Σουκ! Γιατί το λες;
Το λεβιθόχορτο κάνει καλό στην υγεία.
Φέρε πιάτα, Τζε-σουκ!
Έχουμε πιρούνια;
-Όχι, θέλουμε. -Φέρ' τα όλα.
Έχετε μιγκέ;
Γεια σας.
Έχετε μιγκέ;
Ψάχνω για μιγκέ.
Σ' ευχαριστώ, αγόρι μου.
Κυρία Γιου!
Πώς ξέρατε ότι ήμουν εδώ;
Οι άλλοι καθηγητές είπαν
ότι ένας ασύλληπτα όμορφος νεαρός είναι στην πισίνα.
Είπα μην είναι πνεύμα του νερού.
Συγχαρητήρια που πήρες την ανάθεση.
Ευχαριστώ. Με ξάφνιασε το τηλεφώνημα.
Τι εννοείς; Πήγε στον δικαιωματικό νικητή.
Αυτό το μέρος είναι ξεχωριστό για σένα.
Πράγματι.
Το είπες στη Σοκ-ριου;
-Όχι ακόμη. -Να της το πεις. Θα χαρεί πολύ.
Δεν θα το θυμάται.
Φυσικά θυμάται.
Τηλεφώνησε πριν από μερικές μέρες για να μάθει.
Γεια σας, κυρία Γιου. Η Σοκ-ριου είμαι.
Βγήκαν τα αποτελέσματα του διαγωνισμού;
Όχι ακόμη;
Εντάξει. Συγγνώμη που σας ενοχλώ συνέχεια.
Μήπως βγήκαν;
ΥΠΟΥΡΓΕΙΟ ΠΑΙΔΕΙΑΣ
ΑΝΑΚΟΙΝΩΣΕΙΣ
Γιατί αργούν τόσο;
Γεια σας!
Μήπως βγήκαν τα αποτελέσματα για τον διαγωνισμό ανακαίνισης;
Για το λύκειο Χιερούνγκ.
Όχι ακόμη;
Καλώς, ευχαριστώ.
Πίστευε ότι εγώ θα το μάθαινα νωρίτερα.
Μ' έχει ρωτήσει πολλές φορές.
Να πηγαίνω εγώ τώρα.
Σε αφήνω λίγο μόνο με την πισίνα.
Πρέπει να φτιάξεις ένα νέο μέλλον.
Αποχαιρετώντας όμορφα το παρελθόν.
Καλή επιτυχία!
Γεια!
Όσο προσεκτικά κι αν πλάθω τον πηλό,
κανείς δεν ξέρω πώς θα βγει απ' τη φωτιά.
Θα γίνει ένα τέλεια σχηματισμένο αγγείο;
Ή θα ραγίσει και θα γίνει κομμάτια;
Δεν το ξέρεις μέχρι να ψηθεί.
Σουνγκ-χιο,
πρέπει να σωθείς απ' την ανεκπλήρωτη αγάπη.
Δεν μπορώ να σε σώσω εγώ.
Κάποτε ήταν ένας αθλητής των 200 μ.,
η αδυναμία του οποίου ήταν η αργή εκκίνηση.
Ωστόσο, το ξεπέρασε με διαρκείς προσπάθειες.
Έστω και λίγο αργά,
θα του έλεγα να βρει το κουράγιο, όπως ο κολυμβητής.
ΤΣΟΪΣΟΥΝΓΚ
Τι είναι;
-Πού είσαι; -Τι σε νοιάζει;
Πού είσαι;
Στο μαγαζί του μπαμπά, εξασκούμαι.
Περίμενε εκεί. Έρχομαι.
Τι έγινε; Γιατί ήρθες εδώ;
Τώρα που το σκέφτομαι, είχα πολλές ευκαιρίες να της πω πώς νιώθω.
-Χαμογελάστε! -Κι εγώ!
-Φύγε από κει! -Καλά.
-Χαμογελάστε! -Ένα, δύο, τρία!
-Λοιπόν! -Φύγε λίγο!
Έλα να βγάλουμε μία μαζί!
Εντάξει! Ένα, δύο, τρία.
Σουνγκ-χιο, βγείτε μία μαζί.
-Ναι. -Όχι, δεν πειράζει.
-Έλα δω. -Γρήγορα.
Έτοιμοι;
Ένα, δύο, τρία!
Τη μέρα που αποφοιτήσαμε απ' το λύκειο κι ενηλικιωθήκαμε.
Δεν αντέχω να βλέπω.
-Πού πας ντυμένη έτσι; -Σε ραντεβού.
Με φοιτητές Γυμναστικής Ακαδημίας.
Μαθαίνω ότι είναι κούκλοι.
Τότε που το παγωτό ήταν γλυκό
κι έβρεχε άνθη κερασιάς όταν ήμασταν ανώριμα 20χρονα.
Πού πας;
Στην Αμερική. Το βρήκα!
Μπήκα στο Μπέρκελεϊ.
Με πλήρη υποτροφία! Δεν είναι τέλειο;
Θυμάσαι τη φίλη μου τη Σο-γιουν;
Έκανε αίτηση, οπότε έκανα κι εγώ.
Αλλά δες!
Με δέχτηκαν.
Άλλοι ακολουθούν φίλους στο Γκάνγκναμ, αλλά εγώ στις ΗΠΑ.
Να πω την αλήθεια, νόμιζα πως δεν θα θέλει η μαμά.
Μα εκείνη μου είπε να πάω.
Έχω ενθουσιαστεί, βασικά.
Πρώτη φορά θα πάω στο εξωτερικό.
Πρώτη φορά σε αεροπλάνο.
Ούτε στο Τζέτζου δεν έχω πάει, αλλά θα ταξιδέψω στις ΗΠΑ!
Δεν είναι υπέροχο;
Εκείνο το βράδυ, αργά, που είπε ότι θα πήγαινε στις ΗΠΑ.
Και
απόψε.
-Σοκ-ριου. -Τώρα…
Άκουσέ με πρώτα.
Δεν το καθυστερώ άλλο.
Είπα ότι θα το πω αργότερα,
αλλά ήταν δικαιολογία για να φανώ ευγενικός.
Κορόιδευα τον εαυτό μου.
Από φόβο. Φοβόμουν.
Λοιπόν…
Αυτήν τη φορά…
θα το πω.
Όταν είπα ότι με τρελαίνεις,
ότι χάνω το μυαλό μου εξαιτίας σου,
εννοούσα ότι…
μου…
αρέσεις.
ΣΥΓΧΡΟΝΙΣΜΟΣ ΣΤΟΝ ΕΡΩΤΑ
ΕΡΩΤΟΧΤΥΠΗΜΕΝΟΣ
ΕΡΩΤΑΣ ΤΗΣ ΔΙΠΛΑΝΗΣ ΠΟΡΤΑΣ
Πώς θα την αντικρίσω;
Δεν κοιμάται. Όχι.
Αφού έβγαλες το μαχαίρι, κόψε κάτι.
-Γιατί δεν φοράς μπλουζάκι σήμερα; -Μου τελείωσαν.
Έβαλες κι άρωμα;
Η απάντησή σου δεν έχει ημερομηνία λήξης;
Μπορεί να μην το ξέρει,
αλλά μου άρεσε πρώτα εμένα.
Θέλω να ξεκαθαρίσω κάθε παρεξήγηση.
Δεν αντέχουν όλοι το κοινωνικό ρεπορτάζ.
Άλλαξα στρατηγική.
Αφού δεν πέτυχαν οι τελευταίες φορές.
Δεν μπορώ να μείνω φίλος με τη Σοκ-ριου,
όχι επειδή είναι γυναίκα.
Επειδή είναι η Σοκ-ριου.
Υποτιτλισμός: Εύα Τανταλίδου